Document ID: /roh_data/filtered/fineweb-2-filterrobots_roh.jsonl.gz/50286

Experts da defensiun e segirezza duain preschentar pussaivladads co ch'il pajas po reagir meglier sin las smanatschas da la milissa da terror ed auters extremists islamistics, uschia il primminister David Cameron.
Dronas e truppas spezialisadas
Concret pudess il pajais cumprar dapli dronas ed aviuns d'exploraziun e plazzar dapli truppas spezialisadas. Fin uss era la Gronda Britannia sa participada ad attatgas or da l’aria cunter l’IS.
Adattar custs militars a la NATO
L'emna passada aveva Londra annunzià d'adattar ses budget da defensiun per ils proxims 5 onns a las prescripziuns da la NATO. En tut vul la Gronda Britannia dar ora 2% dal product naziunal brut per il militar e per servetschs secrets.
RR novitads 12:00